Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl bendrosios Tarybos pozicijos dėl Europos Parlamento ir Tarybos reglamento dėl teiginių apie maisto produktų maistingumą ir sveikatingumą /* KOM/2006/0002 galutinis - COD 2003/0165 */





[pic] | EUROPOS BENDRIJŲ KOMISIJA | Briuselis, 13.1.2006 KOM(2006) 2 galutinis 2003/0165 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl bendrosios Tarybos pozicijos dėl Europos Parlamento ir Tarybos reglamento dėl teiginių apie maisto produktų maistingumą ir sveikatingumą 2003/0165 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl bendrosios Tarybos pozicijos dėl Europos Parlamento ir Tarybos reglamento dėl teiginių apie maisto produktų maistingumą ir sveikatingumą 1- PAGRINDINIAI FAKTAI Pasiūlymo perdavimo EP ir Tarybai data (dokumentas KOM(2003) 424 galutinis 2003/0165 (COD): | 2003 m. liepos 17 d. | Europos ekonomikos ir socialinių reikalų komiteto nuomonės pateikimo data: | 2004 m. vasario 26 | Europos Parlamento nuomonės pateikimo data, pirmasis svarstymas: | 2005 m. gegužės 26 d. | Bendrosios pozicijos priėmimo data: | 2005 m. gruodžio 8 d. | 2- KOMISIJOS PASIŪLYMO TIKSLAS Šiame pasiūlyme nagrinėjami teiginiai apie maisto produktų maistingumą ir sveikatingumą, pateikiami etiketėse, pristatant ir reklamuojant maisto produktus. Etiketėse, pristatant ir reklamuojant Bendrijos rinkai ir galutiniam vartotojui pateiktus maisto produktus bus leidžiama vartoti tik tokius teiginius apie maisto produktų maistingumą ir sveikatingumą, kurie atitinka šio reglamento nuostatas. Pagrindiniai pasiūlymo tikslai yra šie: - užtikrinti aukštą vartotojų apsaugos lygį savanoriškai pateikiant smulkesnę informaciją, nenumatytą ES teisės aktuose; - gerinti laisvą prekių judėjimą vidaus rinkoje; - padidinti teisinį saugumą ūkio subjektams; - užtikrinti sąžiningą maisto produktų konkurenciją; bei - skatinti ir saugoti naujoves maisto produktų srityje. Šis pasiūlymas buvo numatytas Baltojoje knygoje dėl maisto produktų saugos (KOM(1999)719 galutinis – Veiksmas Nr. 65). Priėmus pasiūlymą, bus lengviau parengti norminę sistemą, reglamentuojančią žmogui skirtų maisto produktų etiketes. 3- PASTABOS DĖL BENDROSIOS POZICIJOS 3–1 KOMISIJOS POZICIJOS SANTRAUKA Komisija pritaria Tarybos vieningai priimtai bendrajai pozicijai, kadangi joje yra išlaikyti pagrindiniai Komisijos pasiūlymo principai, visų pirma dėl maistinių medžiagų apibūdinimo pateikiant teiginius, ir reikalavimas, kad tam tikriems teiginiams apie sveikatingumą būtų išduodami leidimai. Galutiniame tekste, kuriam Komisija visiškai pritaria, Taryba pateikė daug Europos Parlamento siūlomų pataisų. 3–2 PER PIRMąJį SVARSTYMą EUROPOS PARLAMENTO PATEIKTOS PATAISOS, KURIOMS PRITARė KOMISIJA IR KURIOS įTRAUKTOS į BENDRąJą POZICIJą Aprėptis ir apibrėžtys Naujoje 4 konstatuojamojoje dalyje ir 1 straipsnio 2 dalyje, kurioje teigiama, kad šis reglamentas taikomas komerciniams pranešimams, iš dalies atsižvelgiama į 2 ir 16 pataisas, ir jose nurodoma, kad šis reikalavimas netaikomas nekomercinio pobūdžio pranešimams. Iš dalies atsižvelgiama į 17 pataisą, ir 1 straipsnio 4 dalyje teigiama, kad reglamentas taikomas nepažeidžiant Direktyvos 89/398 dėl specialios paskirties maisto produktų ir jos pagrindu priimtų direktyvų, Direktyvos 80/777/EEB dėl natūralaus mineralinio vandens ir Direktyvos 98/83/EB dėl žmonėms vartoti skirto vandens. Atsižvelgiant į 20 ir 21 pataisas įtraukiamos galiojančios Bendrijos apibrėžtys, pvz., maisto papildų (Direktyva 2002/46/EB) ir ženklinimo (Direktyva 2000/13/EB) apibrėžtis, ir aiškinama „teiginio“ apibrėžtis. Bendrieji principai Siekiant išaiškinti ir sudaryti visų teiginių bendruosius principus, pateikiamos 26 ir 27 pataisos, o 28 pataisa pateikiama su redakcinio pobūdžio pakeitimais. Patvirtinama formuluotė „maistinės medžiagos ir kitos maiste esančios medžiagos“ vietoj „medžiaga“ siekiant darnos su 2 straipsnio apibrėžtimis. Ji susijusi su priimtos 30 pataisos dalies problemomis ir 31, 32 ir 33 pataisomis. Į naują 10 konstatuojamąją dalį įtraukiama pirmoji 36 pataisos dalis, kurioje nurodoma, kad teiginiuose apie maisto produktų maistingumą negalima slėpti bendro maisto produkto maistingumo. Į 7 straipsnį įtraukiama nuoroda į direktyvą dėl maisto papildų ir ypač svarbus joje nurodytas reikalavimas dėl ženklinimo. Naujoje 10 konstatuojamojoje dalyje aiškinama, kaip bus sudaromi ir vartojami medžiagų apibūdinimai. Joje atsižvelgiama į tam tikras 1 ir 10 pataisų dalis, o į 4 pataisą iš dalies atsižvelgiama 11 konstatuojamojoje dalyje, kurioje teigiama, kad Tarnyba turi pranešti Komisijai, kaip nustatomi maistinių medžiagų apibūdinimai. Teiginiai apie maistingumą 6 pataisa įtraukiama į 20 konstatuojamąją dalį, kurioje teigiama, kad leidžiamų teiginių apie maistingumą sąrašas turi būti pakeistas „siekiant atsižvelgti į mokslo ir technikos raidą.“ Teiginiai apie sveikatingumą Išlaikytos 41 ir 91 pataisos dėl straipsnio pavadinimo. 42 pataisoje numatoma duoti leidimą visiems teiginiams, kurie buvo draudžiami pirminio pasiūlymo 11 straipsnyje, jeigu jie yra moksliškai pagrįsti. Tai iš dalies yra priimtina ir Komisijai, ir Tarybai. Nuorodą į bendro pobūdžio, nekonkrečią naudą, kurią ta maistinė medžiaga apskritai teikia sveikatai ar su sveikata susijusiai gerai savijautai, galima daryti tik tuo atveju, jei kartu pateikiamas konkretus teiginys apie sveikatingumą, atitinkantis reglamento reikalavimus (nauja 10 straipsnio 3 dalis). Tebedraudžiami teiginiai, kuriais tvirtinama, kad sveikata gali pablogėti nevartojant maisto produkto, kuriais daroma nuoroda į pavienių gydytojų arba nepripažintų sveikatos srities specialistų bei kitų asociacijų rekomendacijas ir kuriais nurodoma, kiek svorio ir per kiek laiko galima netekti juos vartojant. Dabar leidžiama taikyti kitus teiginius apie sveikatingumą, kurie buvo draudžiami pirminio pasiūlymo 11 straipsnyje, jeigu jie yra moksliškai pagrįsti. Siekdama atsižvelgti į šias naujas nuostatas, Taryba pakeitė 23 ir 24 konstatuojamųjų dalių redakciją atsižvelgdama į 7 ir 8 pataisas. 43 ir 93 pataisomis numatomos konsultacijos su suinteresuotosiomis šalimis ir komitologijos procedūra priimant gaires pirminio pasiūlymo 11 straipsnio įgyvendinimui. Į tai atsižvelgiama naujoje 10 straipsnio 4 dalyje. 44 pataisoje siūloma išbraukti žodį „įprastinis“ prieš „funkcijos“, kad į šiuos funkcijų teiginius būtų galima įtraukti įprastinių ir padidintų kūno funkcijų kategoriją. Šiai pataisai pritaria Komisija, ir ji paliekama bendrojoje pozicijoje. Buvo pakeista 25 konstatuojamosios dalies redakcija siekiant atsižvelgti į dalį 9 pataisos, todėl žodžiai „ilgalaikės sąlygos ir neginčytinas mokslas“ pakeičiami fraze „visuotinai priimtais moksliniais duomenimis“. Komisija pritarė 45 pataisai dėl maisto pramonę ir vartotojus atstovaujančių organizacijų dalyvavimo sudarant pradinį teiginių apie funkcijas sąrašą. Šią pataisą iš dalies išlaiko Taryba 13 straipsnio 5 dalyje, kurioje numatoma, kad suinteresuotosios šalys gali pateikti paraiškas leidimams gauti. Siekiant atsižvelgti į 51 ir 61 pataisas, labai supaprastinti kalbos reikalavimai, ir dabar reikalavimai keliami tik dokumentų paketo kalbai. Į bendrąją poziciją įtraukiami 50 pataisa siūlomi redakcinio pobūdžio pakeitimai, kuriems pritarė Komisija. 15 straipsnio 3b dalyje prieš frazę „maisto produktai […], apie kuriuos pateikiami teiginiai“ pridedama frazė „maistinės ar kitos medžiagos“. Bendrojoje pozicijoje iš dalies išlaikoma 62 pataisa, kuriai pritaria Komisija, kadangi per 30 dienų nuo Tarnybos nuomonės paskelbimo pareiškėjas gali pateikti Komisijai savo pastabas (16 straipsnio 6 dalis). Bendrosios ir baigiamosios nuostatos Į bendrąją poziciją įtraukta 12 pataisa, kuriai pritarė Komisija. Ji taikoma 30 konstatuojamajai daliai, ir joje patikslinama, kad reikėtų atnaujinti registrą ir kad visuomenei reikia suteikti galimybę juo naudotis. Komisija iš dalies pritarė 72 pataisai, kadangi yra būtinos pereinamojo laikotarpio priemonės ir kadangi ūkio subjektams ji užtikrins sklandų pereinamąjį laikotarpį. Tarybos patvirtintoje bendrojoje pozicijoje numatomi įvairioms reglamento nuostatoms taikomi skirtingi pereinamieji laikotarpiai. Jie išvardijami naujame 27 straipsnyje. Dėl šios priežasties iš dalies keičiama 33 konstatuojamoji dalis atsižvelgiant į pirmąją 14 pataisos dalį, kuri buvo visiškai priimtina Komisijai, bet tik iš dalies – Tarybai. Nepaisant to, įvairūs pereinamieji laikotarpiai ūkio subjektams, įskaitant MVĮ, turėtų būti naudingi. 3-3 PER PIRMąJį SVARSTYMą EUROPOS PARLAMENTO PATEIKTOS PATAISOS, KURIOMS PRITARė KOMISIJA IR KURIOS NEįTRAUKTOS į BENDRąJą POZICIJą Atsižvelgdama į bendrą kompromisą ir į aukštą Komisijai priimtinų ir į bendrąją poziciją įtrauktų pataisų suderinamumo lygį, Komisija buvo pasirengusi pritarti kompromisui, neapėmusiam kelių pataisų, kurioms ji buvo bent jau iš dalies pritarusi. Tai yra 13 pataisa dėl būtinybės išlaikyti maisto pramonės konkurencingumą, 15 pataisa dėl informacijos apie maistingumą kampanijų, 37 pataisa dėl vartotojų grupės teiginiams vertinti, 38 pataisa dėl palyginamųjų teiginių apie skirtingoms maisto kategorijoms priklausančius maisto produktus, 52 pataisa dėl maisto pakuotės pavyzdžio pateikimo Tarnybai, 54 pataisa dėl rimtos paramos VMĮ, 59 pataisa dėl Tarnybos atliekamo teiginių formuluotės patikrinimo, 67 pataisa dėl Komisijai suteikiamo laiko Tarnybos nuomonei nagrinėti ir 71 pataisa dėl Komisijai suteikiamo laiko reglamento taikymo ataskaitai paskelbti. 3–4 Į BENDRąJą POZICIJą įTRAUKTOS NAUJOS NUOSTATOS 4 konstatuojamojoje dalyje ir 1 straipsnyje Taryba pateikė naujus tekstus, išaiškinančius, kad prekių ženklai arba prekių pavadinimai yra įtraukti į šį reglamentą, ir numatančius atitinkamas sąlygas. Dabar bendrojoje pozicijoje į šio reglamento aprėptį neįtraukiami teiginiai apie maistingumą, kuriuose nurodytas nenaudingas poveikis. Tai yra teiginiai, galbūt apimantys logotipus arba kitokius ženklus, iš kurių galima padaryti išvadą, kad dėl maisto produkte esančių maistinių medžiagų sveikatai gali būti padarytas neigiamas poveikis. Naujoje 5 konstatuojamojoje dalyje aiškinama, kad remiantis Direktyva 98/34/EB būtina paskelbti apie šiuos ženklus. Taryba iš dalies pakeitė 4 straipsnį, siekdama tiksliau apibrėžti maistinių medžiagų apibūdinimo principus ir jų sudarymo procesinius žingsnius. Be to, Taryba pratęsė maistinių medžiagų apibūdinimo sudarymo laikotarpį nuo 18 iki 24 mėnesių. Dėl teiginių apie alkoholinius gėrimus – jeigu nėra Bendrijos taisyklių dėl teiginių apie maisto produktų maistingumą, kuriuose nurodoma, kad gėrime alkoholio arba energijos nėra arba esantis kiekis nedidelis, išaiškinama, kad tokiu atveju galima taikyti nacionalines taisykles, atitinkančias Sutartį. Naujoje 12 dalyje iš šių apribojimų aprėpties išbraukiami skysto pavidalo maisto papildai, kuriuose yra daugiau kaip 1,2 % alkoholio, kadangi suvartojus tokius maisto produktus alkoholio kiekis yra nedidelis. Taryba, pritariant Komisijai, padarė kelis pakeitimus priede, atsižvelgdama į naujausius mokslo pasiekimus, ir įterpė naują 21 konstatuojamąją dalį, kurioje nurodoma, kad tokiems teiginiams, kaip „be laktozės“ arba „be glitimo“, taikoma Direktyva 89/398/EEB. 4- IŠVADOS Bendroji pozicija apima daug Europos Parlamento padarytų pataisų, joje pateikiami svarbūs paaiškinimai ir pirminio Komisijos teksto pataisymai. Komisija pritaria naujam tekstui, nors jame nėra visų Europos Parlamento pasiūlytų pataisų, kurioms Komisija buvo pasirengusi pritarti visiškai, iš dalies arba padarius redakcinio pobūdžio pakeitimus. 5- PAREIŠKIMAI Komisija padarė pareiškimą, kuris buvo pridėtas prie Tarybos posėdžio protokolo ir kuris pridedamas prie šio komunikato. PRIEDAS KOMISIJOS PAREIŠKIMAS Paraginus Tarybai, Komisija sutinka, atsižvelgdama į priedo pataisas, išnagrinėti galimą teiginio „[vitamino (-ų) pavadinimas] ir (arba) [mineralo (-ų)] šaltinis“ aiškinimą.